דניאל הגרי

דניאל הָגָרִי (נולד ב-14 באוגוסט 1976) הוא קצין צה"ל בדרגת תת-אלוף, המשרת כדובר צה"ל. קודם לכן שימש ראש מספן הים, מפקד שייטת 13, עוזר הרמטכ"ל וראש מחלקת המבצעים של חיל הים. הגרי נולד וגדל בתל אביב, הבכור מבין שלושה בנים. אחיו הם האמן בן הגרי ויוני הגרי. אביו, אילן, הוא מעצב גרפי, שעיצב את הבול המנציח את יצחק שמיר. אימו, שולה, הייתה מנהלת המכירות והמנויים של התיאטרון הקאמרי עד מותה בשנת 2007. סבו, קלמן קולומן הגרי (1909–1983), יליד אוסייק שבקרואטיה, עלה ארצה בשנת 1933 לאחר שירותו הצבאי, בעקבות אחיו הבכור, ואביהם שמואל ורוב משפחתם המורחבת נספו בשואה. הגרי למד בבית החינוך ע"ש א"ד גורדון ובתיכון עירוני ה' במגמות ביולוגיה ותיאטרון, והיה חבר בתנועת "השומר הצעיר". הוא התגייס לצה"ל במרץ 1995 והתנדב לשייטת 13. השלים את הכשרת מסלול הלוחם בשייטת, ויצא לקורס קציני חי"ר. בסיום הקורס שב לשייטת ומונה למפקד שלב מכין בהכשרת הלוחם ביחידה. לאחר מכן שירת כסגן מפקד פלגת לוחמים בשייטת, ומפקד יחידת לוחמים בין היתר במהלך מבצע חומת מגן. בשנים 2003–2004 שימש כסגן מפקד גדוד 50 בחטיבת הנח"ל. בשנת 2007 הועלה לדרגת סגן-אלוף ומונה למפקד פלגת כלי שיט בשייטת 13, ושירת בתפקיד עד שנת 2009. בשנים 2009–2011 שירת כמפקד פלגת ההדרכה בשייטת 13. בשנים 2011–2012 שירת כסגן מפקד שייטת 13. בשנים 2013–2015 שירת כראש לשכת הרמטכ"ל, בני גנץ. בשנת 2015 הועלה לדרגת אלוף-משנה ומונה לראש מחלקת מבצעים של חיל הים, תפקיד שמילא עד שנת 2017. במאי 2017 מונה לעוזר הרמטכ"ל, גדי איזנקוט, ושירת בתפקיד בין היתר במבצע מגן צפוני, בתפקיד זה שירת עד שנת 2019. ב-31 ביולי 2019 מונה למפקד שייטת 13, תפקיד שבו שירת עד 15 ביוני 2021. על פעילות השייטת בפיקודו הוענק לה אות הערכה מטעם הרמטכ"ל ופרס הרמטכ"ל ליחידות מצטיינות בשנת 2020, וצל"ש הרמטכ"ל ב-16 ביוני 2021. בסיום תפקידו הועלה לדרגת תת-אלוף וב-17 ביוני 2021 נכנס לתפקידו כראש מספן הים. ב-29 במרץ 2023 מונה לדובר צה"ל. הוא שירת בתפקיד זה במהלך מבצע בית וגן, מבצע מגן וחץ ומלחמת חרבות ברזל, שבה ערך מדי יום תדריך לתקשורת, לרוב בעברית ולעיתים, כאשר הציג מידע חשוב, גם באנגלית. הגרי בעל תואר ראשון בפילוסופיה ותואר שני בדיפלומטיה וביטחון, שניהם מאוניברסיטת תל אביב. הוא נשוי ואב לארבעה. מתגורר בשרון. מדיה וקבצים בנושא דניאל הגרי בוויקישיתוף מפקד חדש לשייטת 13 - אלוף-משנה א׳, באתר צה"ל, 15 ביוני 2021 יואב זיתון, ד' הוא דניאל הגרי: נחשף מפקד שייטת 13, היום היחידה תקבל צל"ש, באתר ynet, 16 ביוני 2021 ניר גונטז', אז ראש הממשלה שיקר כשאמר שצה"ל תקף את חיזבאללה? "עדיף לשאול אותו", באתר הארץ, 19 באפריל 2023 יום הזיכרון - דובר צה”ל תת-אלוף דניאל הגרי בראיון ראשון לתקשורת, קול ברמה, 25 באפריל 2023 קובי פינקלר מארח את דובר צה"ל תא"ל דניאל הגרי, סרטון בערוץ "בשבע הסכתים", באתר יוטיוב (אורך: 34:37) אלה לוי-וינריב, ‏מפקד השייטת ועוזר הרמטכ"ל שהפך לדובר צה"ל: הדרך של דניאל הגרי לחזית ההסברה המלחמתית, באתר גלובס, 20 באוקטובר 2023 חן מענית, עם קרבה מיוחדת למטכ"ל ועבר קרבי, דובר צה"ל דניאל הגרי הפך לפנים של המלחמה, באתר הארץ, 26 באוקטובר 2023 מור שמעוני, הלוחם שהבטיח להפסיק לשתוק מדבר אל מדינה דואבת - תא"ל דניאל הגרי, פרופיל, באתר ynet, 26 באוקטובר 2023 עידו סולומון, ‏מהתיאטרון לשייטת - ולתפקיד המסביר הלאומי: מי אתה, דניאל הגרי?, באתר ‏מאקו‏, 3 בנובמבר 2023 אבשלום קור, באופן מילולי במלחמה מס' 84: דניאל הגרי דובר צה"ל, גלי צה"ל, 17.3.2024 פרי עטו: דניאל הגרי ומירב צור, מעיצוב מערכתי ועד לאופרטור ימי – השתנות הזרוע והמרחב הימי, בין הקטבים 38, דצמבר 2022 מידע על בול יצחק שמיר, באתר התאחדות בולאי ישראל, 26 במאי 2013 אורי דרומי, האשה שהביאה את הקהל לקאמרי, באתר הארץ, 17 באפריל 2007 קולמן הגרי, באתר הארכיון של קיבוץ גבעת חיים מאוחד עידו סולומון, ‏מהתיאטרון לשייטת - ולתפקיד המסביר הלאומי: מי אתה, דניאל הגרי?, באתר ‏מאקו‏, 3 בנובמבר 2023 לזה לא ציפינו: נחשף הקשר המפתיע בין דובר צה"ל דניאל הגרי לגילי מוסינזון | TMI, באתר https://tmi.maariv.co.il, ‏2023-11-03 דובר צה"ל, קורות חייו של תת-אלוף דניאל הגרי, ‏5 בינואר 2023 בן כספית, ‏ראש מחלקת המבצעים בחיל הים: "חמאס לומד מחיזבאללה כל הזמן והולך בדרכיו", באתר מעריב אונליין, 16 באפריל 2017 אלוף-משנה ד׳ מונה למפקד שייטת 13 בטקס שנערך בבסיס בעתלית, באתר חדשות 0404‏, 31 ביולי 2019 אלה היחידות שיקבלו "אות הערכה מבצעי" מהרמטכ"ל, באתר צה"ל, 9 בדצמבר 2020 אלו היחידות המצטיינות הזוכות בפרס הרמטכ"ל לשנת 2020, באתר צה"ל, 14 בינואר 2021 הרמטכ״ל העניק צל"ש לשייטת 13 ול-4 מלוחמיה, באתר צה"ל, 16 ביוני 2021 יואב זיתון, המינוי הראשון של הרמטכ"ל הבא הלוי: דובר צה"ל, לשעבר מפקד שייטת 13, באתר ynet, 5 בינואר 2023 אמיר בוחבוט‏, יתמודד עם סערות המילואים ופיטורי גלנט: דובר צה"ל החדש נכנס לתפקיד, באתר וואלה, 29 במרץ 2023 אריאלה איילון, דובר צה"ל ביקר את אחיו, דייר בכפר שיקומי: "מזכיר לנו על מה נלחמים", באתר ynet, 29 באוקטובר 2023